六本土守備

整賣宣撫司是清乾隆年間設於雲南的一個土司，由普洱府所管轄，後被緬甸佔據，其地在今泰國南奔府。

 沿革 
在整賣宣撫司以南，乾隆三十一年十月，整賣召齋納提至孟艮投誠時，六本頭目召猛齋隨即前來，授六本土守備「大學士管雲貴總督臣楊應琚謹奏為整賣、景線、景海相率歸誠、恭呈聖鑒事。竊照外域邊夷，群慕聖化，前有猛竜沙人暨猛勇、補吟、猛撒等處相繼輸誠，節經臣恭摺奏聞在案。茲復據總兵華封稟稱，有整賣頭目召齋約提、景線頭目吶賽，又景海頭目召罕彪差小頭目悶細體，各率領夷民前來孟艮投誠。詢據召齋約提吶賽等面稟，夷人等遠居孟艮之外，路通緬甸等處，連年莽匪擾害，久慕天朝聖化，心切歸誠，今邀齊各猛同來歸誠，願為大皇帝奴僕，永享昇平，伏祈收納，沾恩不淺。並稱整賣相去孟艮遙遠，是以來遲。至景海頭目召罕彪現因患病不能行動，特差小頭目悶細體等先來，俟病愈即親至孟艮。又召齋約提稟稱：六本地方向與整賣係屬一家，緣地方遼濶，召齋約提管理難週，曾將六本分與召猛齋管轄，召猛齋隨後亦即前來等語。復查整賣所屬十八大猛、十八小猛，幅𢄙三千餘里，又景線所屬十猛地方亦大，景海只有一猛，週圍約有一千八百餘里。並據整賣頭目召齋約提進獻馴象一隻等情前來。臣查整賣舊名景邁，又名八百媳婦國，元時曾大費兵力，征之不下，今不煩軍旅，遽即歸誠。其景線、景海亦係外域最大部落，亦來歸誠，絕域遐荒，靡不輸誠恐後。仰見聖主聲教覃敷，無遠弗屆。各該頭目仰慕天朝威德，相率來歸，實屬誠心効順，似應准其投誠，俾歸怙冒之中，永荷生成之治。日前已諭飭招服夷人，俱令薙髮留辮，以歸王化。昨據總兵華封具稟，各該頭目俱皆歡悅來從。整賣幅𢄙廣濶，景線地方亦大，此二處頭目似應從優賞給職銜，以示鼓勵，以資彈壓。擬將整賣頭目召齋約提、景線頭目吶賽，均請賞給四品宣撫司職銜。其景海地方較小，又六本雖與整賣同屬一家，向既各目分管，亦應量給職銜。擬將景海頭目召罕彪、六本頭目召猛齋，均請賞給土守備職銜，俾資管轄。恭候奉到諭旨後，將應給宣撫司號紙印信，另行題請頒給。其土守備照例在外發給委牌。前有猛竜、猛勇、補吟、猛撒，及今有整賣等處先後投誠，計新入版圖者不下萬里。現今之整賣、景線、景海之處，即係臣前次所進圖內，在孟艮西南，毗連緬甸所屬各處，今據來歸，是西南一帶拓地廣為，藩籬益為鞏固，則孟艮地方無庸留駐官兵，現經臣另摺奏撤。至歸順各土司應納賦稅，除孟艮整欠係剪賊平定之區，當經定以賦額，奏蒙俞允在案。其餘各處，相距遙遠，應請仿照孟連等土司之例，每年征收差發銀兩，以示懷柔之意。各該處堡寨之大小，容俟飭令查明，即將應征收差發銀兩酌定辦理。又猛撒頭目喇鮓細利，前經臣具奏，俟查明所管地方，量請賞給職銜。今據總兵華封查明，該頭目所管戶口無多，應請給予土千總職銜，照例在外給發委牌。其整賣所進象隻，亦俟奉旨允收，以便令其入貢。所有整賣、景線、景海頭目相率投誠緣由，理合恭摺奏聞，伏祈皇上睿鑒，訓示遵行。謹奏。於乾隆三十一年十月十三日奉硃批：著照所請行，該部知道。欽此。」，内閣大庫檔案083331「大學士管雲貴總督楊應琚奏：整賣頭目召齋約提、景線頭目吶賽、景海頭目召罕彪，各率夷民前來孟艮投誠，並據召齋約提稱，六本頭目召猛齋隨即前來等語。查整賣舊名景邁，又名八百媳婦國，元時曾大費兵力，征之不下。其景線、景海亦外域最大部落，今俱歸誠向化，似應從優賞給。擬將召齋、約提、吶賽均賞四品宣撫司職銜。其景海地方較小，擬將召罕彪同六本頭目召猛齋均賞土守備職銜。應納賦稅，請照孟連等土司之例，每年徵收差發銀兩。得旨：著照所請行。該部知道。」，《高宗純皇帝實錄》卷之七百七十乾隆三十一年十月十二日「緬賊忿整賣、六本、景線、孟艮、整欠之背己也，謀以報之，遂據整賣、六本，蔓延至景線逼孟艮，又由老本趨整欠。十二月，六本土司召猛齋聞緬賊欲至六本，徵調景線、景海土練。景線集練九百，景海集練四百從之，而緬賊先已破六本，景海土守備召罕彪同回景線防守」。《嘯亭雜錄》卷五緬甸歸誠本末「「六本土守備。《清會典事例》：「乾隆三十一年，設雲南六本土守備一人。」《清朝文獻通考》：「六本土司，本整賣之地以地方遼闊，自分為一部。本朝乾隆三十一年，其頭日召猛齋舉眾內附，授土守備職」。按，六本即南奔之同音異寫。其地在今泰國北部的清邁府之南，今為南奔府。乾隆三十一年十月，整賣召齋納提至孟艮「投誠」時，「據召齋納提稱，六本頭目召猛齋隨即前來。」（《東華錄》)則當時六本尚依附於整賣，其地原為整賣中的一部分。六本土守備設置之後，歸何府、司管轄記錄不明確，或仍隸於整賣宣撫司。」，尤中，《中國西南邊疆變遷史》，，經緯度在北二十二度偏西十八度三千三百里《小方壺齋輿地叢鈔正編》／輿地經緯度里表／雲南。乾隆三十五年，議擇地安置「查木邦土司線甕團、蠻暮土司瑞團等，先經阿桂、彰寶奏：伊等或令回故土，或擇地安置，俟詢明再辦。其餘久經歸順之整欠土弁叭先捧、六本土司召猛齋、景線土司召吶賽、景海土司召罕彪、猛竜土司召叭護、孟艮土司召丙、整欠土司召⿱合拜、猛勇土司召矙南、孟艮土司召猛乃等，分住普洱沿邊一帶之猛⿱合拜、小猛崙、橄欖壩及思茅、普籐、猛腊等處，人數既眾，情形亦殊，應如所請」。《高宗純皇帝實錄》卷之八百五十一乾隆三十五年正月廿九日，後安插省城，皆安分「署雲貴總督覺羅圖思德、雲南巡撫李湖奏：查乾隆三十一、二兩年，召搻手、召矙喃、召丙、召猛乃、叭護猛、召猛齋、召那花、召那賽羡、管猛、叭先捧、叭豸、召罕彪等先後進內投誠，當即分別安插。乃上年召猛乃竟誘同土司刀維屏遁去，本年召搻手等又復潛逃，則凡外夷內附之人，均不可信。查現在各土弁內，除召猛齋、召那花、召那賽羡、管猛等安插省城，尚皆安分，惟召丙、叭先捧、叭豸、召罕彪等四戶在寧洱縣屬清水河等處安插，該處逼近夷境，恐又為召搻手等之續。應請照內地土司有犯軍流等罪者遷徙江西等省安插之例，將召丙等四戶發往江西，交地方官嚴行管束。得旨，如所議行。」，《高宗純皇帝實錄》卷九百六十一乾隆三十九年六月，乾隆四十二年六月，移烏嚕木齊等處安置「軍機大臣議覆大學士阿桂等奏稱：投誠土司土目及安插各土夷毋庸改徙者，有線甕團等二百五十餘名；酌移烏嚕木齊等處者，有召猛齋等五百餘名；應遣還各土司本處者，有罕朝璣等三十餘名；請分賞滇、黔各員者，有黃國賓等眷屬十餘名；無家可歸及單身夷僧不必移徙者，有阿隴等三名。均各就情形籌辦，應如所請。至線甕團等屬下人，耕種官莊外，准食糧當兵。其應徙夷戶啟程時，該督務派妥幹員弁，小心管押，照從前押解廣西省偷越安南人犯例，沿途各督撫添派兵役護送。仍一面行知烏嚕木齊等處都統及辦事大臣，豫撥地畝，酌蓋房間，夷戶到日，庶不失所。至分賞各員夷眷，嚴加約束，夷僧亦交地方官稽查。從之。」，《高宗純皇帝實錄》卷之一千三十四乾隆四十二年六月九日，四十三年，解往烏嚕木齊安插「己卯，諭軍機大臣等：安插遷徙烏嚕木齊土夷開鎖一事，黔、楚兩省互相推諉，前已諭令將湖南道員王鳴、芷江知縣吳鐄及貴州署道吳光庭解京訊問，業據湖南將王鳴、吳鐄解到，經軍機大臣訊明其事與湖南無涉，確有可據。茲復據索諾木策凌奏稱：夷戶召猛齋等僉供，自雲南起解時，本俱上鎖，至貴州鎮遠府地方解官陳吏目，因伊等行走安靜，將鎖暫開，遇有差點，仍舊帶上，二起則係白姓營員，三起則係何典史所開等語。是開鎖之弊，在貴州而不在湖南，已無疑義。前已傳諭裴宗錫，將長解官陳英棟等三員解京質訊，諒更無從支飾。蓋由長解各員懼干處分，捏詞覆稟，而吳光庭亦從而附和之，是以李侍堯無從查其確實底裏。今已水落石出，更無可推諉矣。將此諭令李侍堯知之。索諾木策凌摺並鈔寄閱看。」，《高宗純皇帝實錄》卷之一千五十七乾隆四十三年五月二十日。

注釋

分類:清朝雲南土司